SAN FERNANDO CITY, LA UNION - Dagus met laeng a nakaruar iti pagbaludan ti maysa a bigtime drug dealer kalpasan a naidatagan iti kaso ngem nagpiansa.
Immuna iti daytoy, naibalud ni Salvador Dacanay Alyas Banol, addaan iti umno nga edad ken residente iti Brgy. Francia West idiay Tubao, La Union.
Nakumpiskar manipud kenkuana ti 24 a sachet ti shabu iti naisayangkat a search operation idi Hunyo 5, 2014.
Iti baet daytoy, apagapaman a nawaya ni Dacanay kalpasan a nagpiansa iti P100,000 bayat a naituding ti sumaruno a pannakadengngeg ti kasona inton Hulyo 8, ita a tawen.
ilo_Latn ilo_Latn ilo_Latn ilo_Latn